สถานการณ์การแพร่ระบาดของโรคโควิด-19 ในประเทศวันนี้ ผู้ป่วยรักษาหายกลับบ้านแล้ว 3,530 ราย พบผู้ติดเชื้อรายใหม่ 3,355 ราย
ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) รายงานสถานการณ์การแพร่ระบาดของโรคโควิด-19 ในประเทศวันนี้ว่า พบผู้ติดเชื้อรายใหม่รวม 3,355 ราย แบ่งเป็นผู้ติดเชื้อในประเทศ 2,561 ราย ประกอบด้วยจากระบบเฝ้าระวังและระบบบริการ 1,723 ราย จากการค้นหาผู้ติดเชื้อเชิงรุกในชุมชน 838 ราย และจากเรือนจำ/ที่ต้องขัง 784 ราย และผู้เดินทางมาจากต่างประเทศ 10 ราย มีผู้เสียชีวิต 17 คน เป็นเพศชาย 7 คน เพศหญิง 10 คน อายุระหว่าง 54-85 ปี ส่วนใหญ่มีโรคประจำตัว ความดันโลหิต เบาหวานขณะที่ผู้ป่วยรักษาหายกลับบ้านแล้ว 3,530 ราย รวม 130,518 ราย ผู้ป่วยยืนยันสะสมในประเทศระลอกใหม่อยู่ที่ 170,401 ราย และไทยอยู่อันดับที่ 79